شەفەق نیوز/ ئمڕوو پەنجشەممە، لە شار سلێمانی، رسوومەیل نماز مردگ لەبان تەرم عەباس هنداوی بازیگەر ناودەوڵەتی وەرین ئەرا لەشجوانی خوەنریا.
پەیامنێر ئاژانس شەفەق نیوز وت: تەرمەگەی هنداوی لەەیەکیگ لە خەسەخانەگان شار سلێمانی وەرەو پزشک دادوەری بریا، ئیجا وەرەو ماڵ خوەشکەگەی لە ناوچەی قرکە، ک لە مزگەفت حاجی هونەر سۆرچی نمازی خوەنیا و دویای ئەوە وەرەو بەغداد بریا.
لەلای خوەییش سیرکو محمد وەرپرس یەکێتی لەشجوانی ئەرا ئاژانس شەفەق نیوز وت: هنداوی لە تەمەن ٨٠ ساڵان دویای ململانەیگ وەگەرد بیماریەگە کۆچ دویایی کرد.
و ئاماژە کرد ک ئەوەسا سوو لە ساعەت ٨ شەوەکی وەئامادەبوین عەدنان درجال وەزیر گەنج و وەرزشی عراق و کەسایەتیلیگ وەرزشی ناودیار، لە بغداد رسوومەیل ماڵئاوایی لە تەرم هنداوی کریەێد.
وتیش؛ لە مزگەفت نیدا لە حەی قاهیرە رسوومەیل ماڵئاوایی وەرەو ئەعزەمیە ئیجا وەرەو کەربەلا دەسوەپی کەێد.
